Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 18. melléklet a 8/2006. (II. 27.) GKM rendelethez
Paragraph Index: 535

18. melléklet a 8/2006. (II. 27.) GKM rendelethez Hatásos villamos energia mérésére szolgáló fogyasztásmérők A lakossági, kereskedelmi és egyszerű ipari felhasználású hatásos villamos energia mérésére szolgáló fogyasztásmérőkre e rendelet 1. mellékletének vonatkozó követelményeit, továbbá e melléklet különleges követelményeit és a 9. § (3) bekezdése c) pontjában felsorolt megfelelőség-értékelési eljárásokat kell alkalmazni. Megjegyzés: Az alkalmazott mérési technológiától függően a villamos fogyasztásmérők külső mérőtranszformátorokkal is használhatók. E melléklet azonban csak a villamos fogyasztásmérőkre vonatkozik, a mérőtranszformátorokra nem. Fogalommeghatározások A hatásos villamos energia mérésére szolgáló fogyasztásmérő olyan mérőeszköz, amely egy áramkörben a hatásos villamosenergia-fogyasztást méri. I = a fogyasztásmérőn átfolyó elektromos áram; In = az a névleges referencia-áramerősség, amelyre a mérőtranszformátorral működtetett fogyasztásmérőt tervezték; Ist = az I azon legalacsonyabb megadott értéke, amelynél egységnyi teljesítménytényező mellett a fogyasztásmérő (háromfázisú mérő szimmetrikus terheléssel) a hatásos villamos energiát mérni kezdi; Imin = az I azon értéke, amely felett a fogyasztásmérő hibája a legnagyobb megengedett hibán (MPE) belül van (háromfázisú mérő szimmetrikus terheléssel); Itr = az I azon értéke, amely felett a hiba a fogyasztásmérő pontossági osztályának megfelelő legnagyobb megengedett hiba (MPE) legalacsonyabb értékén belül van; Imax = az I azon legnagyobb értéke, amelynél a fogyasztásmérő hibája a legnagyobb megengedett hibán (MPE) belül van; U = a fogyasztásmérőre kapcsolt elektromos feszültség; Un = a névleges referenciafeszültség; f = a fogyasztásmérőre kapcsolt feszültség frekvenciája; fn = a névleges referenciafrekvencia PF = teljesítménytényező = cosφ = az I és U közötti φ fáziskülönbség koszinusza. Különleges követelmények 1. Pontosság A gyártónak meg kell határoznia a fogyasztásmérő pontossági osztályát. Az osztályok jelölései: A, B és C osztály. 2006/23. szám 2. Előírt működési feltételek A gyártónak meg kell határoznia a fogyasztásmérő előírt működési feltételeit, különösen: A fogyasztásmérőre vonatkozó fn, Un, In, Ist, Imin, Itr és Imax értékeket. Az áramra vonatkozó értékek tekintetében a fogyasztásmérőnek teljesítenie kell az 1. táblázatban megadott feltételeket.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes